Държавен вестник, бр. 33, 2012 г., стр. 39

БРОЙ  33	
Д Ъ Р Ж А В Е Н  В Е С Т Н И К 	
СТР.  39  
насилие срещу децата, по-специално в секто-
ра на образованието и на здравеопазването, 
на социалните служби, правоприлагащите и 
съдебните органи. 
2. Всяка страна приема законодателните 
или другите мерки, необходими за създаването 
или определянето на: 
а. национални или местни независими ин-
ституции, компетентни да утвърждават и да 
защитават правата на детето, като следят да 
им бъдат предоставени подходящи средства 
и отговорности; 
б. механизмите за събиране на данни или 
на сведения на национално или на местно 
ниво и в сътрудничество с гражданското об-
щество, които дават възможност, при спазване 
на изискванията, свързани със защитата на 
личните данни, за наблюдение и оценяване 
на явленията сексуална експлоатация и сек-
суално насилие срещу деца.
3. Всяка страна насърчава сътрудничеството 
между компетентните държавни институции, 
гражданското общество и частния сектор, за да 
може по-добре да предотвратява и да се бори 
със сексуалната експлоатация и сексуалното 
насилие срещу децата. 
Глава IV – Мерки за закрила и подпомага-
не на жертвите
Член 11 – Принципи 
1. Всяка страна изработва ефективни соци-
ални програми и създава мултидисциплинарни 
структури, имащи за задача да предоставят 
необходимата подкрепа на жертвите, на тех-
ните близки роднини и на тези, на които те 
са поверени. 
2. Всяка страна приема законодателните 
или другите мерки, необходими, за да може 
в случай на съмнения относно възрастта на 
жертвата и когато има основания да се смята, 
че тя е дете, да му бъдат осигурени мерките 
на закрила и подпомагане, предвидени за 
децата, докато неговата възраст бъде прове-
рена и установена. 
Член 12 – Съобщаване на подозрения за сек-
суална експлоатация или сексуално насилие 
1. Всяка страна приема законодателните 
или другите мерки, необходими, за да не 
бъдат правилата за поверителност, наложени 
от вътрешното право на някои професиона-
листи, на които се налага да работят с деца, 
пречка за тези професионалисти да съобщят 
на службите, натоварени със закрилата на 
децата, всяко положение на дете, за което има 
разумни основания да се смята, че е жертва 
на сексуална експлоатация или насилие.
2. Всяка страна приема законодателните 
или другите мерки, необходими за насърчава-
нето на всяко лице, което знае или подозира 
добросъвестно наличие на сексуална експлоа-
тация или насилие срещу деца, да ги съобщи 
на компетентните служби. 
Член 13 – Линии за помощ 
Всяка страна приема законодателните или 
другите мерки, необходими, за да насърчи и 
поддържа въвеждането на комуникационни 
услуги, като телефонни или интернет линии, 
предоставящи възможност да се дават съвети 
на обаждащите се лица, дори поверително 
или при запазване на тяхната анонимност. 
Член 14 – Подпомагане на жертвите
1. Всяка страна приема законодателните 
или другите мерки, необходими, за да се 
подпомагат в краткосрочен или дългосрочен 
план жертвите, за да се гарантира тяхното 
физическо и психо-социално възстановяване. 
Предприеманите въз основа на настоящия 
параграф мерки надлежно вземат предвид 
гледната точка, нуждите и тревогите на детето.
2. Всяка страна приема мерки в съответ-
ствие с условията, предвидени от нейното 
национално законодателство, за да си съ-
трудничи с неправителствените организации, 
други компетентни организации или други 
представители на гражданското общество, 
ангажирани с подпомагането на жертвите.
3. Когато родителите или лицата, на които 
детето е поверено, са свързани с действията 
на сексуална експлоатация или сексуално 
насилие, извършени спрямо него, процеду-
рите за действие, осъществени въз основа на 
параграф 1 от член 11, включват: 
– възможност за отстраняване на предпо-
лагаемия автор на действията;
– възможност за извеждане на жертвата от 
нейната семейна среда; условията и продъл-
жителността на това извеждане се определят 
съобразно най-добрия интерес на детето.
4. Всяка страна приема законодателните 
или другите мерки, необходими, за да могат 
близките на жертвата да се ползват, когато 
това е необходимо, от терапевтична помощ, 
по-специално от спешна психологическа 
подкрепа.
Глава V – Програми или мерки за действие 
Член 15 – Общи принципи
1. Всяка страна предвижда или насърчава 
в съответствие с вътрешното си право ефек-
тивни програми или мерки за действие за 
лицата, посочени в член 16, параграфи 1 и 2, 
за да бъде предотвратено и за да бъде нама-
лен рискът от извършване на престъпления 
от сексуален характер по отношение на деца 
отново. Тези програми или мерки трябва да 
бъдат достъпни във всеки момент от произ-